ཡང་ཁོང་གིས་མུ་མཐུད།ཐེངས་འདིའི་ཉིན་གྲངས་༣རིང་ཟབ་སྦྱོང་གི་བརྗོད་གཞི་དང་སྒྲོམ་གཞི་གཙོ་བོ་དེ་བཙན་བྱོལ་བོད་མིའི་སྒྲིག་འཛུགས་ཀྱི་སྒྲོམ་གཞི་ངོ་སྤྲོད་ཞུ་རྒྱུ་དང་།དེ་བཞིན་གཞོན་སྐྱེས་ཚོའི་ཀླད་པ་གཙང་མ་ཡིན་དུས་མ་འོངས་པར་ཁོ་ཚོའི་སེམས་ནང་བོད་པ་ཡིན་བསམ་པའི་བསམ་བློ་ཡོད་པ་དང་།ཕྱོགས་ལྷུང་སུ་མི་འགྲོ་བར་༧གོང་ས་རྒྱལ་བ་རིན་པོ་ཆེ་མཆོག་གི་དགོངས་པ་བཞིན་སྤྱི་ཚོགས་ཀྱི་སྣེ་འཁྲིད་ཡང་དག་ཅིག་བྱེད་ཐུབ་རྒྱུའི་ཆེད་དུ་ཡིན་ལ།བོད་མིའི་ཡ་རབས་བཟང་སྤྱོད་ཀྱི་གཤིས་ཀ་དེ་འཛམ་གླིང་ལ་སྟོན་མ་ཐུབ་ན་ཡང་བོད་མིའི་སྤྱི་ཚོགས་ཁྲོད་གཞོན་སྐྱེས་ཚོའི་མི་རབས་རྒན་པའི་ཡ་རབས་བཟང་སྤྱོད་ཀྱི་མིག་དཔེ་གང་ཡོད་པའི་ཐོག་འགྲོ་དགོས་པ་དང་།ད་ལྟའི་ཆར་ང་ཚོའི་ངོས་ནས་འགྲོ་གྲོན་སོགས་བཏང་སྟེ་ཟབ་སྦྱོང་འདི་ཚོགས་དགོས་པའི་དམིགས་ཡུལ་གཙོ་བོ་དེ་དག་ཆགས་ཡོད་པ་རེད།ཅེས་བརྗོད་བྱུང་།